IȘẸ́ OLÙKỌ́ Ẹ bá mi kírà, Fún gbogbo olùkọ́ ayé pátá. Ișẹ́ ńlá tó yakin ni wọ́n ń ṣe. Àwọn lÒdùdù tí í du orí ìlemèrè. Tí kì í jẹ́ kórí ìlemèrè ó bàjẹ́. Tọ̀sán tààjìn, Ni wọ́n fi ń tú ayé ọmọ ọlọ́mọ ṣe. Ẹ̀yin lẹ kọ́ Ọba lẹ kọ́ ìjòyè ìlú. Ẹ̀yin lẹ kọ́ Sínétọ̀ kọ́ Olórí-oko. Lẹ́yìn Adániwáyé, Àlá ọmọ ẹ̀dá kan ò le ṣe, Bí ò sí ti tíșà lókè èèpẹ̀. Onínúure bíi tíșà ò sí láyé. Olùkọ́ tó fọmọọ tiẹ̀ sílẹ̀; Tó wá ń tọ́jú ọmọ ọlọ́mọ. Èèyàn tó fi tiẹ̀ sílẹ̀, Tó ń gbọ́ tẹni ẹlẹ́ni; Ọba-òkè nìkan ní í bá wọn gbọ́ tiwọn. Ișẹ́ pàtàkì nișẹ́ olùkọ́. Ișẹ́ tó lérè púpọ̀ kúkú ní í ṣe. Olùkọ́ lÀnábì ọmọ Àmíná. Olùkọ́ ni Jésù Kírísítì náà. Olódùmarè lolùkọ́ àkọ́kọ́, Ọba tó fìmọ̀ mọ gègé lọ́jọ́ ọjọ́ un. Òun ló fìmọ̀ mọ ẹni tí ò mọ̀ lọ́jọ́sí. Kááábíèsí Ọba tó ju gbogbo ọba lọ. Òun làgbà òpìtàn tó mọ dúníyàn látìpìlẹ̀. Ișẹ́ tÁdániwáyé yọ́nú sí nișẹ́ olùkọ́, Ẹ jẹ́ ká ṣe é bó bá ṣe yẹ. Bẹ́nìkan ò rí wa, Ọba lókè ń wò wá dájúdájú. Bẹ́nìkan ò yẹ̀ wá lọ́wẹ̀ wò, Èdùmàrè kúkú ń rí wa ní kedere. Ișẹ́ àfọkàntán nișẹ́ olùkọ́. Ká tó kọ̀wé ìkọ́ni, Ká tó pète pèròo kíkọ́ni lákọ̀ọ́yé. Ká tó șàlàyé tó yè kooro. Ká tó kọ nóòtì sójúu bọ́ọ̀dù, Ká tó buwọ́ lu ișẹ́ akẹ́kọ̀ọ́. Ká tó șàtòjọ ìbéèrè ìdánwò. Ká tó máàkì, Ká tó gbésì ìdánwò wa sí gbangba. Ẹ wá rí i pé, Ișẹ́ tó lápẹpẹ yéye ní í ṣe. Ọba lókè ló lè șẹ̀san olùkọ́, Ẹ jẹ́ ká kó yẹ̀yẹ́ dànù. Mo dúpẹ́, Orí ṣe mí lólùkọ́. Mo wáyé, Mo lapa lára onírúurú ọmọ. Ișẹ́ tó wù mí bí ișẹ́ à ń mẹ́fun ò sí. Bí mo bá ń wáyé nígbà igba, Olùkọ́ ni n ó yà fáàbàdà.
ISE OLUKO E ba mi kira, Fun gbogbo oluko aye pata. Ise nla to yakin ni won n se. Awon lOdudu ti i du ori ilemere. Ti ki i je kori ilemere o baje. Tosan taajin, Ni won fi n tu aye omo olomo se. Eyin le ko Oba le ko ijoye ilu. Eyin le ko Sineto ko Olori-oko. Leyin Adaniwaye, Ala omo eda kan o le se, Bi o si ti tisa loke eepe. Oninuure bii tisa o si laye. Oluko to fomoo tie sile; To wa n toju omo olomo. Eeyan to fi tie sile, To n gbo teni eleni; Oba-oke nikan ni i ba won gbo tiwon. Ise pataki nise oluko. Ise to lere pupo kuku ni i se. Oluko lAnabi omo Amina. Oluko ni Jesu Kirisiti naa. Olodumare loluko akoko, Oba to fimo mo gege lojo ojo un. Oun lo fimo mo eni ti o mo lojosi. Kaaabiesi Oba to ju gbogbo oba lo. Oun lagba opitan to mo duniyan latipile. Ise tAdaniwaye yonu si nise oluko, E je ka se e bo ba se ye. Benikan o ri wa, Oba loke n wo wa dajudaju. Benikan o ye wa lowe wo, Edumare kuku n ri wa ni kedere. Ise afokantan nise oluko. Ka to kowe ikoni, Ka to pete peroo kikoni lakooye. Ka to salaye to ye kooro. Ka to ko nooti sojuu boodu, Ka to buwo lu ise akekoo. Ka to satojo ibeere idanwo. Ka to maaki, Ka to gbesi idanwo wa si gbangba. E wa ri i pe, Ise to lapepe yeye ni i se. Oba loke lo le sesan oluko, E je ka ko yeye danu. Mo dupe, Ori se mi loluko. Mo waye, Mo lapa lara oniruuru omo. Ise to wu mi bi ise a n mefun o si. Bi mo ba n waye nigba igba, Oluko ni n o ya faabada.